Orienterer man sig kun i de store dagblade, er det usandsynligt, at man har hørt om den danske duo Helsinki Poetry, som i øjeblikket forhandler med pladeselskaber om at få udgivet deres første album.

Men bevæger man sig i den digitale verden, er opmærksomheden langt større, for de har fået stor eksponering i underskoven af danske musikblogs.



LÆS OGSÅ



»At komme på blogs har betydning karrieremæssigt. Jeg forestiller mig, at grunden til, at vi blev spillet på P3, var blogging«, siger Ebbe Frej, den ene halvdel af duoen.



»Vi har eksisteret i to år, og allerede efter et år – uden at vi havde gjort noget – var bloggerne over os og spurgte efter musik. Det er ikke enhver, der kan få en bloghype, så det er virkelig fint for mange musikere«.

Men selv om musikere og pladeselskaber giver lov til at viderebringe musikken, skal bloggerne betale til Koda, som varetager musikernes rettigheder, når deres værker afspilles. Det falder flere bloggere for brystet, at deres frivillige arbejde skal koste dem penge, og de frygter, at færre vil begynde at blogge nu: